# Kirkkoneuvoston kokouskutsu

Aika: ke 15.6.2022 klo 16.00, kokouksen jälkeen noin klo 17.30 kirkkoneuvoston iltakoulu tulevien 3 vuoden näkymistä

Paikka: seurakuntatalo, Westhin sali

## Käsiteltävät asiat:

92 § Kokouksen avaus

93 § Kokouksen laillisuus ja päätösvaltaisuus

94 § Työjärjestyksen hyväksyminen

95 § Pöytäkirjan tarkastaminen

96 § Pöytäkirjan nähtävillä pitäminen

97 § Kirkkovaltuuston kokouksen 21.4.2022 laillisuus ja täytäntöönpano

98 § Muutos kirkkovaltuuston kokoonpanoon

99 § Diakonian viranhaltijan tehtävänkuvauksen muutos

100 § Diakonian viran määräaikainen täyttäminen

101 § Aloite Pyhän Ristin kirkon 510-vuotisjuhlasta

102 § Aloite Pyhän Ristin kirkon yksityiskohdan painattaminen vaatteisiin tai asusteisiin

103 § Työterveyshuollon toimintasuunnitelma 2022

104 § Vuoden 2023 talousarvion valmistelu

105 § Lapin seurakuntakodin jätehuollon uudelleen järjestäminen

106 § Muut asiat

107 § Ilmoitusasiat

* saapuneet kirjeet
* saapuneet pöytäkirjat/muistiot
* viranhaltijoiden päätökset

108 § Muutoksenhaku ja kokouksen päättäminen

Raumalla 8.6.2022

Valtteri Virta

kirkkoneuvoston puheenjohtaja

# Kirkkoneuvoston kokous

Aika: ke 15.6.2022 klo 16.00–17.28

Paikka: seurakuntatalo, Westhin sali

Läsnä: Virta Valtteri, kirkkoherra, puheenjohtaja

Huuska Otso, varapuheenjohtaja

Ahorinta Keijo

Hurme Kauko

Raunio Matti

Routasalo Suvi

Saarelainen Taina

Sattilainen Seppo läsnä klo 16.00–16.49 § 92–100

Sirola Teija

Varjonen, Marjo Seppo Sattilaisen henkilökohtainen varajäsen, läsnä klo 16.49–17.28 § 100–108

 Viitanen Sirpa

Vilo Pentti

Saurio Olavi, kappeliseurakunnan kappalainen, sihteeri

Muut läsnäolijat: Sulo Lasse, kirkkovaltuuston puheenjohtaja, läsnä klo 16.31–17.28 § 99–108

Siivonen Reijo, kirkkovaltuuston varapuheenjohtaja

Känä Kalevi, talous- ja henkilöstöpäällikkö

Korsi Eino, kiinteistöpäällikkö

Kuisma Kanerva, viestintäpäällikkö

## Käsiteltävät asiat

### **92 § Kokouksen avaus**

 Kirkkoherra Valtteri Virta julisti kokouksen avatuksi.

Kirkkoherra Valtteri Virta piti alkuhartauden sielun pohjan tehtävästä Paavalin opetukseen liittyen. Hartaus päättyi rukoukseen.

### **93 § Kokouksen laillisuus ja päätösvaltaisuus**

Kirkkojärjestyksen 9 luvun 1 §:n mukaan kirkkoneuvoston kutsuu koolle

puheenjohtaja kirkkoneuvoston päättämällä tavalla.

Kirkkolain 7 luvun 4 §:n mukaan seurakunnan toimielin on päätösvaltainen, kun enemmän kuin puolet jäsenistä on saapuvilla.

**Khra:** Puheenjohtaja toteaa kokouksen laillisesti koollekutsutuksi ja päätösvaltaiseksi.

**Päätös:** Puheenjohtaja totesi kokouksen laillisesti koollekutsutuksi ja päätösvaltaiseksi.

### **94 § Työjärjestyksen hyväksyminen**

**Khra:** Esityslista hyväksytään työjärjestykseksi.

**Päätös:** Esityslista hyväksyttiin työjärjestykseksi.

### **95 § Pöytäkirjan tarkastaminen**

**Khra:** Vuorossa ovat Kauko Hurme ja Matti Raunio. Pöytäkirjantarkastus on maanantaina 20.6.2022.

**Päätös:** Hyväksyttiin yksimielisesti.

### **96 § Pöytäkirjan nähtävillä pitäminen**

**Khra:** Kirkkolain 25 luvun 3 §:n 3 momentin mukaan pöytäkirja on pidettävä yleisesti nähtävänä vähintään oikaisuvaatimuksen tai valituksen tekemiselle varatun ajan.

Kirkkoneuvosto päättää, että pöytäkirja on nähtävänä seurakunnan kirkkoherranvirastossa 21.6.–5.7.2022 virallisina viraston aukioloaikoina. Ilmoitus pöytäkirjan nähtävillä pitämisestä on kirkkoherranviraston ilmoitustaululla 16.6.–5.7.2022.

**Päätös:** Hyväksyttiin yksimielisesti.

Lisätietoja antaa kirkkoherra Valtteri Virta, p. 044 769 1295.

### **97 § Kirkkovaltuuston kokouksen 21.4.2022 laillisuus ja täytäntöönpano**

Esittelijä kirkkoherra

Kirkkovaltuusto päätti kokouksessaan 21.4.2022 pöytäkirjassa näkyvät asiat.

**Khra:** Kirkkoneuvosto päättää todeta kirkkovaltuuston 21.4.2022 kokouksen päätökset laillisiksi ja panna ne asianmukaisessa järjestyksessä täytäntöön.

**Päätös:** Kirkkoneuvosto päätti esityksen mukaan yksimielisesti todeta kirkkovaltuuston 21.4.2022 kokouksen päätökset laillisiksi ja panna ne asianmukaisessa järjestyksessä täytäntöön.

**Muutoksenhaku:** Ei muutoksenhakuoikeutta – täytäntöönpano.

Lisätietoja antaa kirkkoherra Valtteri Virta, p. 044 769 1295.

### **98 § Muutos kirkkovaltuuston kokoonpanoon**

Esittelijä kirkkoherra

Kirkkovaltuuston varajäsen Lea Törmä on kirjeellä 29.5.2022 pyytänyt eroa kirkkovaltuuston varajäsenyydestä Raumalta poismuuttamisen takia.

Törmä on kirkkovaltuuston Yhteinen Seurakuntamme -valtuustoryhmän 2. varajäsen. Hän on ollut Rauman seurakunnan jäsen 31.12.2021 saakka.

Kirkkolain 23 luvun 7 §:n 2 momentin mukaan, jos seurakuntavaaleilla valittu luottamushenkilö menettää vaalikelpoisuutensa, hänen tilalleen kutsutaan varajäsen.

**KN 15.6.2022/§ 98:**

**Khra:** Kirkkoneuvosto esittää kirkkovaltuustolle, että se katsoo Lea Törmän varajäsenyyden kirkkovaltuustossa lakanneeksi 31.12.2021. Törmän tilalle kirkkovaltuuston Yhteinen Seurakuntamme valtuustoryhmän 2. varajäseneksi kutsutaan valtuustoryhmän 3. varajäsen Minna Vilminko.

**Päätös:** Kirkkoneuvosto päätti esityksen mukaan esittää kirkkovaltuustolle, että se katsoo Lea Törmän varajäsenyyden kirkkovaltuustossa lakanneeksi 31.12.2021. Törmän tilalle kirkkovaltuuston Yhteinen Seurakuntamme valtuustoryhmän 2. varajäseneksi kutsutaan valtuustoryhmän 3. varajäsen Minna Vilminko.

**Muutoksenhaku:** Ei muutoksenhakuoikeutta – valmistelu.

Lisätietoja antaa kirkkoherra Valtteri Virta p. 044 769 1295

**Tiedoksianto** - -

**99 § Diakonian viranhaltijan tehtävänkuvauksen muutos**

Esittelijä kirkkoherra

 Rauman seurakunnan strategiassa painotetaan vapaaehtoisuuden merkitystä. Käytössä oleva strategia määrittelee, että seurakunnan palvelutehtävä on yhteinen seurakuntalaisille ja työntekijöille. Strategia asettaa seurakunnan tavoitteeksi myös poistaa vapaaehtoistyön esteitä ja uskoa toimintoja vapaaehtoisten vastuulle

 Seurakunnassa tehdään paljon vapaaehtoistyötä eri työalojen viitekehyksissä. Eri työalat ovat organisoineet vapaaehtoistyötä kiitettävällä tavalla. Aktiivisten vapaaehtoisten panos seurakunnan palvelutehtävissä on merkityksellistä ja monin tavoin korvaamatonta. Rauman seurakunnan suuresta koosta johtuen työalojen väliset rajat näkyvät myös vapaaehtoistoiminnassa. Työalojen keskinäistä koordinaatiota vapaaehtoisuuden osalta on vain vähän. Vapaaehtoisten toiminnallinen tarve tai vapaaehtoisten omat kehitysajatukset eivät välttämättä saavuta täyttä potentiaaliaan yksittäisten toiminnallisten työalojen kontekstissa. Samanaikaisesti tiedostetaan, että seurakunnan olisi strategiansa mukaisesti avattava myös uusia mahdollisuuksia vapaaehtoisuudelle. Tämä antaisi mahdollisuuksia myös uudenlaisen vapaaehtoisvetoisen toiminnan kehittämiseen.

 Rauman seurakunnan kaltaisen ison seurakunnan vapaaehtoisuuden kehittämistä ja koordinointia tehostaisi oleellisesti se, että vapaaehtoistyötä koordinoitaisiin keskitetysti työalarajat ylittävällä tavalla. Vapaaehtoistyön koordinointia palvelisi se, että seurakunnan henkilöstöön kuuluisi työntekijä, joka hoitaisi koko seurakunnan vapaaehtoistyön koordinaattorin tehtäviä päätoimisesti. Keskitetty vapaaehtoisuuden koordinointi ei poista vapaaehtoisuuden toteutumisen mahdollisuutta eri työalojen toiminnan kontekstissa ja tarpeissa, mutta työalarajat ylittävällä koordinoinnilla saadaan vapaaehtoisia kiinnostavat mahdollisuudet ja ihmiset kohtaamaan tehokkaammin. Työalarajat ylittävä vapaaehtoistyön koordinointi avaa myös selkeästi laajemmat ja paremmat mahdollisuudet kehittää uutta vapaaehtoisvetoista toimintaa.

 Vapaaehtoistyön koordinaattorin tehtävä sopisi diakonian viranhaltijalle. Kyselytutkimusten perusteella uudet vapaaehtoiset ovat kiinnostuneita erityisesti diakonian toimialan vapaaehtoistehtävistä. Vapaaehtoistyön koordinaattorina toimivalla diakonian viranhaltijalla on myös hyvät edellytykset tarjota seurakunnan vapaaehtoisten tarvitsemaa hengellistä ja henkistä tukea vapaaehtoistyössä.

 Rauman seurakunnan diakonian viranhaltija Virve Järvisellä on koulutuksensa ja tämänhetkisen tehtävänkuvansa perusteella erityisen hyvät edellytykset koko seurakunnan vapaaehtoistyön koordinaattorin tehtävien hoitamiseen. Järvinen vastaa tällä hetkellä diakonian työalan vapaaehtoistyöstä ja on sitä myöten hyvin verkostoitunut Rauman alueen eri vapaaehtoistoimijoihin. Jo olemassa olevat verkostoyhteistyörakenteet helpottavat oleellisesti koko seurakunnan vapaaehtoistyön kehittämistä.

Järvinen on myös suorittanut Kirkon koulutuskeskuksen vapaaehtoistyön johtamisen koulutuksen, vapaaehtoistyön koordinaattorikoulutuksen, Kansalaisareenan vapaaehtoistyön puheenjohtajien koulutuksen, edunvalvontaosaajien koulutuksen sekä vapaaehtoisten turvallisuuskoutsi-koulutuksen. Järvinen on myös hyvin perehtynyt nykyisiin sähköisiin vapaaehtoistyön työskentelymenetelmiin. Hän toimii Vapaaehtoistyö.fi-sivuston koordinaattorina ja pääkäyttäjänä Rauman seurakunnassa.

 Vallitsevassa tilanteessa Rauman seurakunnan vapaaehtoistyön koordinointia kannattaa kehittää siten, että diakonian viranhaltijan Virve Järvisen tehtävänkuvausta muutetaan ja laajennetaan kattamaan koko seurakunnan vapaaehtoistyön koordinointi. Muutos on syytä tehdä aluksi määräaikaisesti kahdeksi vuodeksi, siten että määräaikainen tehtävänkuvaus on voimassa 1.10.2022–30.9.2024. Kahden vuoden määräaika antaa hyvät edellytykset arvioida vapaaehtoistyön koordinaattorin työn tuloksellisuutta. Siten seurakunnalla on kahden vuoden määräajan jälkeen hyvät edellytykset arvioida kyseisen tehtävän mahdollista tarvetta pysyvästi.

 Koko seurakunnan vapaaehtoistyön koordinointi on osa seurakunnan diakoniatyötä, jossa hyödynnetään diakonian alan ydinosaamiseen kuuluvaa toimintaympäristö- ja yhteisöosaamista. Kyseessä ei siten ole kokonaan uusi virka vaan diakonian viranhaltijan tehtävänkuvan muutos Rauman seurakunnan nykytilanteen tarpeita vastaavaksi. Järvinen hoitaa vapaaehtoistyön koordinaattorina omaa virkaansa ja johtava diakoniatyöntekijä pysyy hänen hallinnollisena lähiesimiehenään. Sujuva työskentely koko seurakunnan vapaaehtoistyön koordinoinnissa työalarajat ylittävällä tavalla edellyttää kuitenkin, että siihen liittyvissä tehtävissä kirkkoherra toimii vapaaehtoistyön koordinaattorin työnjohdollisena esimiehenä.’

 Muutoksen myötä on tarkoituksenmukaista, että koko seurakunnan vapaaehtoistyöhön varattuja määrärahoja sijoitetaan keskitetymmin diakonian työalan budjettiin ja koko seurakunnan vapaaehtoistyötä esitellään laajemmin diakonian työalan toimintasuunnitelmissa ja -kertomuksissa.

 Kirkkoherra on valmistellut asiaa yhdessä johtavan diakoniatyöntekijän, talous- ja henkilöstöpäällikön sekä Virve Järvisen kanssa neuvotellen. Järvinen on ilmaissut olevansa valmis tehtävänkuvansa määräaikaiseen muutokseen. Esitetty määräaikainen tehtävänkuvaus ja siihen liittyvä tehtävän vaativuuden arviointi on laadittu yhdessä kirkkoherran, palkka-asiamiehenä toimivan talous- ja henkilöstöpäällikön ja Virve Järvisen kanssa. Tehtävän vaativuus poikkeaa diakonian perusvirasta vastuun osalta, jossa Järvisen tehtäväkenttänä on koko seurakunnan vapaaehtoistyön koordinointi.

**Khra:** Kirkkoneuvosto hyväksyy diakonian viranhaltija Virve Järvisen tehtävänkuvauksen määräaikaisen muutoksen ja siihen liittyvän tehtävän vaativuuden arvioinnin ajalle 1.10.2022–30.9.2024. Viran palkkaus on saman ajan määräaikaisesti vaativuusryhmä 502 mukainen lisättynä vaativuusosalla, joka on 2/3 osaa vaativuusryhmien 502 ja 503 vähimmäispalkkojen erotuksesta.

**Päätös:** Kirkkoneuvosto päätti esityksen mukaan yksimielisesti hyväksyä diakonian viranhaltija Virve Järvisen tehtävänkuvauksen määräaikaisen muutoksen ja siihen liittyvän tehtävän vaativuuden arvioinnin ajalle 1.10.2022–30.9.2024. Viran palkkaus on saman ajan määräaikaisesti vaativuusryhmä 502 mukainen lisättynä vaativuusosalla, joka on 2/3 osaa vaativuusryhmien 502 ja 503 vähimmäispalkkojen erotuksesta.

**Muutoksenhaku:** Oikaisuvaatimus kirkkoneuvostolle

Lisätietoja antaa kirkkoherra Valtteri Virta, p. 044 769 1295

**Tiedoksianto**: Virve Järvinen, johtava diakoniatyöntekijä, palkkasihteeri

Kirkkovaltuuston puheenjohtaja Lasse Sulo saapui kokoukseen tämän pykälän käsittelyn aikana klo 16.31.

**100 § Diakonian viran määräaikainen täyttäminen**

Esittelijä kirkkoherra

 Rauman seurakunnassa avautui diakonian virka 17.8.2020. Seurakunta päätti tuolloin strategiansa pohjalta, että virkaa ei julisteta avoimeksi vaan virka päätettiin täyttää määräaikaisesti kahdeksi vuodeksi (KN 146 § / 2020). Määräaikaisuuden perusteina olivat seurakunnan heikkenevät talous- ja kehitysnäkymät ja tiedostettu tarve vähentää henkilöstömäärää hallitusti strategiakauden aikana. Diakonissa Ulla Forsman valittiin tuolloin hoitamaan kahden vuoden määräaikaista virkaa. Forsmanin määräaikaisuus päättyy 30.9.2022.

 Diakonian työalan toiminnallisia tehtäviä ollaan jälleen järjestelemässä uudelleen. Koko seurakunnan vapaaehtoistyön koordinointia ollaan keskittämässä nykyistä enemmän juuri diakonian työalan tehtäväkenttään. Suunnitellun muutoksen myötä yksi nykyisistä diakonian viranhaltijoista tulee seuraavan kahden vuoden ajan keskittämään työpanostaan koko seurakunnan yhteisen vapaaehtoistoiminnan kehittämiseen ja koordinointiin. Tästä seuraa suoraan se, että kyseisen viranhaltijan työpanos diakonian nykyisessä päivittäisessä toiminnassa vähenee oleellisesti seuraavan kahden vuoden ajan.

 Diakonian työalan tehtävien uudelleenjärjestelyä suunniteltaessa, kirkkoherra on yhdessä johtavan diakoniatyöntekijän kanssa kartoittanut työalan tilannetta kirkon yhteistoimintasopimuksen mukaisesti. Selvityksen perusteella viime vuosina ilmennyt koronapandemia on lisännyt myös paikallisella tasolla diakonisen tuen tarvetta ja sitä myöten diakoniatyön tarve ei Raumalla ole vähentynyt viime vuosien aikana seurakunnan hiljalleen laskevasta jäsenmäärästä huolimatta.

Diakonian työalan toimintasuunnitelman mukainen normaalitoiminta edellyttää, että suunnitellun vapaaehtoistyön koordinaattorin jättämä määräaikainen vaje diakonian päivittäistyössä huomioidaan muilla henkilöstöratkaisuilla. Jotta diakoniatiimi säilyttäisi toimintavalmiutensa ja pystyisi vastaamaan alueen diakonisen tuen tarpeeseen, on tarkoituksenmukaista, että elokuussa 2020 avautunut diakonian virka täytetään edelleen määräaikaisesti vastaavan ajan, kuin suunniteltu vapaaehtoistyön koordinaattori suuntaa omaa työpanostaan koko seurakunnan vapaaehtoistyön kehittämiseen. Määräaikaiselle diakonian viranhaltijalle on siis tarve 1.10.2022 – 30.9.2024 välisen ajan. Näin tehtävien uudelleenjärjestely diakonian työalan sisällä ei aiheuta kohtuutonta vajetta nykyisen perustoiminnan osalta.

Virka on mahdollista täyttää määräaikaisesti, ilman että se julistetaan avoimeksi, mikäli määräaikaisuudelle on perusteet (KL 6:11,1). Perustelut viran määräaikaisuudelle ovat edelleen samat kuin vuonna 2020 ja ne pohjaavat seurakunnan hyväksyttyyn strategiaan. Seurakunnan heikkenevät talous- ja kehitysnäkymät vaativat lähivuosina toimia henkilöstön vähentämiseksi strategian mukaisesti. Toisena perusteena on diakonian työalan sisäisten tehtävien määräaikainen uudelleenjärjestely seurakunnan vapaaehtoistyön kehittämiseksi.

Seurakunta on talousarviossaan jo varautunut vapaaehtoistyön koordinaattorin tehtävien synnyttämiin suoriin tai välillisiin henkilöstömenoihin. Määräaikaiselle diakonian viralle on siis jo hyväksytty määrärahat talousarvioin yhteydessä. Suunniteltu määräaikaisuus toteutuu kokonaisuutenaan nykyisen strategiakauden sisällä. Tämä antaa seurakunnalle edelleen mahdollisuuden arvioida diakonian työalan henkilöstömäärään liittyviä kysymyksiä ennen strategiakauden päättymistä.

Diakonissa Ulla Forsman on ilmaissut halukkuutensa ja valmiutensa jatkaa Rauman seurakunnan diakonian määräaikaisessa virassa 1.10.2022 – 30.9.2024 välisen ajan. Forsman on osoittanut tämänhetkisessä viranhoidossaan vahvaa ammattitaitoa ja sitoutumista. On perusteltua, että Forsman voi jatkaa viranhoitoa myös uuden määräaikaisuuden ajan.

**Khra:** Kirkkoneuvosto päättää valita diakonissa Ulla Forsmanin diakonian viranhaltijan virkaan kahden vuoden määräajaksi ajalle 1.10.2022–30.9.2024. Viran palkkaus on kirkon virka- ja työehtosopimuksen vaativuusryhmän 502 mukainen.

**Päätös:** Kirkkoneuvosto päätti yksimielisesti esityksen mukaan valita diakonissa Ulla Forsmanin diakonian viranhaltijan virkaan kahden vuoden määräajaksi ajalle 1.10.2022–30.9.2024. Viran palkkaus on kirkon virka- ja työehtosopimuksen vaativuusryhmän 502 mukainen.

**Muutoksenhaku:** Oikaisuvaatimus kirkkoneuvostolle

Lisätietoja antaa kirkkoherra Valtteri Virta, p. 044 769 1295

**Tiedoksianto**: Ulla Forsman, johtava diakoniatyöntekijä, palkkasihteeri

Kirkkoneuvoston jäsen Seppo Sattilainen poistui kokouksesta tämän pykälän käsittelyn aikana klo 16.49. Sattilaisen henkilökohtainen varajäsen tuli kokoukseen hänen tilalleen samasta ajankohdasta lähtien.

### **101 § Aloite Pyhän Ristin kirkon 510-vuotisjuhlasta**

Esittelijä kirkkoherra

Kirkkovaltuutettu ja kirkkoneuvoston jäsen Seppo Sattilainen ja kymmenen muuta valtuutettua jättivät kirkkoneuvoston kokouksessa 2.3.2022 aloitteen Pyhän Ristin kirkon 510-vuotisjuhlien valmistelusta seurakunnan syystoimintakauden avauksen yhteydessä. Seurakunnan perinteistä syyskauden avausta vietetään syyskuun kolmantena viikonloppuna.

 Kirkkoherra ja johtava kappalainen ovat yhdessä valmistelleet ja suunnitelleet syyskauden avausviikonloppua aloitteessa toivotulla tavalla. Syyskauden avausviikonlopun päämessun (18.9.2022) keskeisenä teemana tulee olemaan kirkon 510-vuotinen historia. Sama teema on esillä myös muilla tavoin viikonlopun aikana. Kirkkokahvitusta järjestetään osin myös kirkon pihalla sijaitsevassa kirkonkellarissa, jolloin seurakuntalaisilla on mahdollisuus tutustua myös kirkon pihapiirin historialliseen rakennukseen. Lauantaina 17.9. järjestetään Rauman Pyhän Ristin kirkon ja Rauman seurakunnan historiaa käsittelevä luento kirkossa klo 15.00.

**Khra:** Kirkkoneuvosto merkitsee tiedoksi aloitteen käsittelyn.

Keskustelussa esitettiin toivomus, että seurakunta olisi mukana kyseisessä viikonvaihteessa 2022 myös Silakkamarkkinoilla, kuten perinteisesti on ollut tapana. Keskustelussa esitettiin harkittavaksi, että seurakunnan mukanaolo voisi vuonna 2022 tapahtua vapaaehtoisuuden pohjalta. Kirkkoherra totesi, että asiaa selvitetään.

**Päätös:** Aloitteen käsittely katsottiin tietoon saatetuksi.

**Muutoksenhaku:** Ei oikaisuvaatimusta, tiedoksianto

Lisätietoja antaa kirkkoherra Valtteri Virta, p. 044 769 1295

**Tiedoksianto**: -

### **102 § Aloite Pyhän Ristin kirkon yksityiskohdan painattaminen vaatteisiin tai asusteisiin**

Esittelijä kirkkoherra

Kirkkovaltuutettu ja kirkkoneuvoston jäsen Matti Raunio ja kahdeksan muuta valtuutettua jättivät kirkkoneuvoston kokouksessa 26.1.2022 aloitteen Pyhän Ristin kirkon yksityiskohdan painattamisesta vaatteisiin tai asusteisiin. Aloitteessa mainitaan, että seurakunta voisi mahdollisesti myydä kyseisiä tuotteita siten, että myynnin tuotto ohjautuu sopivaksi arvioituun hyväntekeväisyyteen.

Seurakunnan viestintätiimi on aloittanut aloitteen mukaiset suunnittelu- ja valmistelutoimet. Viestintätiimi on suunnitellut sopivat printit, joita voidaan painattaa paitoihin ja kangaskasseihin. Valmistelussa olevia tuotteita voidaan mahdollisuuksien mukaan myös myydä, kun myynnin järjestelyyn ja tuoton hyväntekeväisyyteen ohjaamiseen liittyvät yksityiskohdat saadaan kartoitettua. Tuotteita voidaan myös hyödyntää seurakunnan lahjoina ja muistamisina erilaisissa verkostoyhteistyömuodoissa.

Viestintäpäällikkö esittelee aloitteen mukaisia tuotteita ja niihin liittyviä suunnitelmia kirkkoneuvoston kokouksen yhteydessä.

**Khra:** Kirkkoneuvosto merkitsee tiedoksi aloitteen käsittelyn.

**Päätös:** Aloitteen käsittely katsottiin tietoon saatetuksi.

**Muutoksenhaku:** Ei oikaisuvaatimusta, tiedoksianto

Lisätietoja antaa kirkkoherra Valtteri Virta, p. 044 769 1295

**Tiedoksianto**: -

### **103 § Työterveyshuollon toimintasuunnitelma 2022**

Esittelijä talous- ja henkilöstöpäällikkö

KN 20.4.2022/§ 73:

Työterveyshuollon hinnastosta on neuvoteltu Terveystalon myyntipäällikön kanssa. Terveystalo on valmis myöntämään yleiseen hinnastoonsa liitteen mukaiset alennukset. Alennusten vaikutus vuosikustannukseen vuoden 2021 mukaisilla käyttömäärillä on noin 7 000 euroa.

Työterveyshuollon toimintasuunnitelmaa uudelle asiakirjapohjalle on valmisteltu, mutta työ on vielä kesken.

Thp: Kirkkoneuvosto hyväksyy Terveystalon ehdottamat alennukset työterveyden hinnastoon 1.5.2022 ja päättää jatkaa toistaiseksi Terveystalo Oy:n kanssa tehtyä sopimusta työterveyshuollon palveluista. Työterveyshuollon päivitetty toimintasuunnitelma tuodaan seuraavaan kirkkoneuvoston kokoukseen.

Päätös:Hyväksyttiin yksimielisesti esityksen mukaan.

Muutoksenhaku: Oikaisuvaatimus kirkkoneuvostolle.

Lisätietoja antaa talous- ja henkilöstöpäällikkö Kalevi Känä p. 044 769 1206.

Tiedoksianto:Terveystalo/myyntipäällikkö, hallinto- ja henkilöstöassistentti

**KN 15.6.2022/§ 103:**

 Liitteenä työterveyshuollon toimintasuunnitelma 1.1.2022 alkaen.

**Thp:** Kirkkoneuvosto hyväksyy työterveyshuollon vuoden 2022 toimintasuunnitelman ja valtuuttaa talous- ja henkilöstöpäällikön päivittämään toimintasuunnitelmaa vuosina 2023–2025 vähäisin muutoksin.

**Päätös:** Kirkkoneuvosto hyväksyi yksimielisesti esityksen mukaan työterveyshuollon vuoden 2022 toimintasuunnitelman ja valtuutti talous- ja henkilöstöpäällikön päivittämään toimintasuunnitelmaa vuosina 2023–2025 vähäisin muutoksin.

**Muutoksenhaku:** Oikaisuvaatimus kirkkoneuvostolle

Lisätietoja antaa talous- ja henkilöstöpäällikkö Kalevi Känä, p. 044 769 1206.

**Tiedoksianto:** hallinto- ja henkilöstösihteeri

### **104 § Vuoden 2023 talousarvion valmistelu**

Esittelijä talous- ja henkilöstöpäällikkö

Vuoden 2023 talousarvion valmistelua varjostavat koronapandemian laannuttua uudet pilvet maailmantalouden taivaalla ja niiden vaikutusten arviointi seurakuntalaisten ja seurakunnan talouteen on hyvin haastavaa. Maailmanlaajuisen koronaepidemian vuoksi aloitettu laajamittainen taloudellinen elvytys on aiheuttanut inflaation voimakasta kasvua, joka puolestaan johtaa rahapolitiikan kiristämiseen ja korkotason nousuun, jotka puolestaan voivat kääntää maailmantalouden kohti taantumaa. Edellä mainittuja kehityssuuntia taloudessa ovat kärjistäneet Venäjän hyökkäyssodan ja sille asetettujen pakotteiden vaikutus energian hintaan ja sen saatavuuteen.

Seurakunnan toiminnan vapauduttua koronaepidemian aiheuttamista rajoituksista ovat toimintamuodot ja myös toimintakulut normalisoitumassa sillä muutoksella, että jotkin tarvikkeiden ja palveluiden kulut ovat inflaation vuoksi melko voimakkaassa kasvussa. Palkkainflaatio ei vielä ole lähtenyt nousuun, mutta senkin todennäköisyys kasvaa, mikäli tuoteinflaatio jatkuu pitkään.

Kirkollisverotulojen kehitys on ollut suotuisaa vielä kuluvan vuoden alussa voimakkaan talouskehityksen ja työllisyyden parantumisen vuoksi. Voimakas inflaatio, korkotason nousu voivat kuitenkin heikentää talouskasvua ja kasvattaa työttömyyttä.

 **Vuoden 2023 talouden näkymät:**

KIRKOLLISVERO:

Verovuosi 2021: Vuoden 2021 alussa seurakunnan läsnä oleva väestö oli 28 915 hlöä (-2,3 %). Rauman työttömyysaste huhtikuussa 2021 oli 9,8 % (huhtikuu 2020 = 14,6 %). Verovuoden 2021 kirkollisveron kuukausitilitykset koko vuodelta yhteensä olivat 13,2 % isommat kuin vuonna 2020 ja kasvusta 12 %-yksikköä johtui veroprosentin korottamisesta 1,25 >1,40. Verohallinto ei ole vielä julkistanut paikkakuntakohtaista ennustettaan verovuoden 2021 valmistuvasta verotuksesta.

Tulorekisteriin perustuvien ennakkotietojen mukaan verohallinto on ilmoittanut, että Rauman kaupungin koko väestön ennakonpidätyksen alaiset ansiotulot kasvoivat yhteensä 2,8 prosenttia, josta palkkatulot +3,5 %, eläketulot +1,2 %, työttömyysetuudet -6,1 % ja muut veronalaiset sosiaalietuudet +12,9 %.

Kun huomioidaan kaupungin väkimäärän lasku 0,4 % ja seurakunnan jäsenmäärän lasku 2,3 %, voidaan arvioida verovuoden 2021 kirkollisverotettavan tulon kasvavan noin 0,9 % edelliseen vuoteen verrattuna, mikä tarkoittaisi kirkollisveron määrän kasvua 12,9 %, kun veroprosentin korotus huomioidaan.

Verovuosi 2022: Vuoden 2022 alussa srk:n jäsenmäärä oli 28 352 hlöä (-1,9 %). Työttömyysaste on huhtikuussa 2022 laskenut 8,2 %:iin. Verovuoden 2022 kirkollisveron alkuvuoden kuukausitilitykset ovat kasvaneet 4,56 %. Kassaan kertynyt kaikkien verovuosien verotulo on kasvanut 8,02 %.

Valtiovarainministeriö (VM) on ennusteessaan 13.4.2022 arvoinut työttömyysasteen edelleen laskevan 0,5 %-yksikköä ja työllisyysasteen nousevan 0,8 %-yksikköä. Työllisyyden parantuminen ja ansiotason nousu voivat kuitata srk:n jäsenmäärän laskun vaikutukset kirkollisveron tuottoon, jolloin veron määrä olisi vuoden 2021 tasolla.

Verovuosi 2023:

Seurakunnan jäsenmäärä huhtikuun 2022 lopussa oli 28 205 (-0,5 %). Kirkkohallituksen teettämän ennusteen mukaan jäsenmäärä vuoden 2023 alussa on 27 776 hlöä (-2,0 %), mutta todennäköisempi ennuste on 27 900 hlöä. Väestöennusteessa myös kaupungin väkiluvun arvioidaan pienentyvän noin 150 hlöä vuosittain. VM ennustaa työttömyysasteen laskevan ja työllisyysasteen nousevan edelleen noin 0,5 %-yksiköllä.

Seurakunnassa tulee varautua verotettavan tulon laskuun jäsenmäärän vähentymisen vuoksi 1,5 %:lla.

VM on myös laskenut **soteuudistuksen** yhteydessä tehtävän verouudistuksen vaikutuksesta kirkollisveroprosenttiin.

Otteita kirkkohallituksen yleiskirjeestä 16/2022:

*Vuoden 2023 alusta voimaan tuleva verotulouudistus siirtää kuntien verotuloja valtiolle hyvinvointialueiden toiminnan rahoittamiseksi. Verorakenteen muutokset eivät saa voimaan tullessaan aiheuttaa verotuksen kiristymistä.*

*Verouudistuksessa kirkollisveron tuoton arvioidaan kasvavan noin 54 milj. euroa, ellei veroprosentteja alenneta alentamispainetaulukon mukaisesti. Tämä johtuu siitä, että uudistuksessa valtion tuloveron määrä kasvaa merkittävästi ja ensisijaisesti valtion tuloverosta tehtävät vähennykset kohdistuvat nykyistä enemmän valtion tuloveroon ja nykyistä vähemmän kunnallis- ja kirkollisveroon. Kirkko siis saisi sote-verouudistuksen yhteydessä perusteetonta hyötyä ja vastaavasti seurakuntaan kuuluvat verovelvolliset maksaisivat kirkollisveroa nykyistä enemmän. Jotta uudistus olisi kirkollisveron osalta tuottoneutraali, kirkollisveroprosentin keskimääräinen alentamistarve on valtiovarainministeriön laskelmien mukaan kokonaistasolla noin 0,08 prosenttiyksikköä. Alentamistarve jakautuu kuitenkin seurakuntien välillä eri tavalla, johtuen erilaisista veropohjista. Kirkkolain 15 luvun 2 §:n mukaan kirkollisveroprosentti määrätään 0,05 prosenttiyksikön tarkkuudella, minkä johdosta pienin mahdollinen veroprosentin alentaminen on 0,05 prosenttiyksikköä.*

***Kirkkohallitus kehottaa seurakuntatalouksia tarkastelemaan kirkollisveroprosenttiaan VM:n alentamispainetaulukko huomioiden, ja päättämään veroprosentistaan niin, että verouudistus olisi lain tavoitteen mukaisesti neutraali myös kirkkoon kuuluvien näkökulmasta.***

Rauman seurakunnan osalta VM arvioi, että verotettava tulo kasvaa soten johdosta 4,8 % eli veroprosentiksi muunnettua 0,067 %-yksikköä. VM edellyttää ja kirkkohallitus suosittaa, että Rauman srk alentaa veroprosenttiaan sotesta johtuen 0,05 %-yksikköä.

Yhteensä, kun arvioidaan normaali verotulon kehitys (-1,5 %) ja soten vaikutus

(+4,8 %) voidaan arvioida verotettavan tulon kasvavan 3,3 %. Kun huomioidaan veroprosentin alentaminen 0,05 %-yksiköllä, jää kassaan kertyvä verotulo 0,5 % pienemmäksi kuin vuonna 2022.

Alla on talousarvion raami (1 000 euroa) VM:n suosituksen mukaisella 1,35 veroprosentilla ja tiedossa olevilla henkilöstön muutoksilla luonnollisen poistuman kautta.

|  |  |  |  |  |  |  |
| --- | --- | --- | --- | --- | --- | --- |
|  | **TP 2021** | **TA 2022** | **ENNUSTE****TP 2022** | **TA 2023** | **SU 2024** | **SU 2025** |
| Jäsenmäärä | 28 352 | 27900 |  | 27 400 | 26 900 | 26 400 |
| Vero-% | 1,40 | 1,40 |  | 1,35 | 1,35 | 1,35 |
| Toimintatuotot | 1 215 | 933 |  | 934 | 896 | 896 |
| Toimintakulut | -6 844 | -7 402 |  | -7 360 | -7 205 | -7 151 |
| Henkilöstökulut | -4 163 | -4 547 |  | -4 541 |  -4 427 |  -4 387 |
| Toimintakate | -5 628 | -6 468 |  | -6 426  |  -6 309 |  -6 255 |
| Verotulot  | 7 044 | 6 814 | 7 136 | 7 095 |  6 975 |  6 856 |
| Valtionrahoitus | 766 | 773 |  | 785 |  785 |  785 |
| KKR-maksut + verotuskulut | -760 |  -747 |  | -792 |  -785 |  -793 |
| Rahoitustuotot ja -kulut | 1221 | 205 |  | 197 | 199 | 203 |
| Vuosikate | 2 642 | 631 |  | 859  |  865 |  796 |
| Poistot | -1579 | -408  |  | -592 |  -813 |  -799 |
| Tilikauden tulos |  1 083 |  170  |  | 267  |  52 |  -3 |

Talousstrategian mukaan srk:n vuosikatteen pitäisi olla noin 10 % verotuloista (710 000 e), joten arvion raami on nyt kohdallaan. Tietenkin varsinaisen toiminnan suunnittelun yhteydessä tulee vielä muutoksia kaikkiinkin määrärahoihin.

**Thp:** Kirkkoneuvosto antaa ohjeen, että toimintasuunnitelmien ja talousarvioehdotusten valmistelussa noudatetaan strategian mukaisia linjauksia talouden, henkilöstön ja toimitilojen osalta ja haetaan sellaisia muutoksia toimintaan, toimintatapoihin ja toimitilojen käyttöön, jotka ovat taloudellisesti mahdollisimman tehokkaita ja jotka mahdollistavat toiminnan jatkamisen nykyistä pienemmällä henkilöstön ja toimitilojen määrällä kuitenkin huomioiden toiminnalliset muutostarpeet henkilöstön rakenteeseen.

**Päätös:** Kirkkoneuvosto päätti yksimielisesti antaa ohjeen esityksen mukaisesti.

**Muutoksenhaku:** Ei muutoksenhakuoikeutta - valmistelu

Lisätietoja antaa talous- ja henkilöstöpäällikkö Kalevi Känä, p. 044 769 1206

**Tiedoksianto:** työalavastaaville talousarvion laatimisohjeen yhteydessä

### **105 § Lapin seurakuntakodin jätehuollon uudelleen järjestäminen**

Esittelijä kiinteistöpäällikkö

Lapin seurakuntakodilla on tällä hetkellä jätteiden keräyksessä käytössä vain sekajäteastia (660 litraa). Kiinteistössä syntyvän pienen jätemäärän vuoksi tämä täyttää Rauman jätehuoltomääräysten mukaisen lajittelun.

 *Rauman kaupungin yleiset jätehuoltomääräykset*

*13 § Jätteiden lajittelu- ja erilliskeräysvelvoitteet Kiinteistöillä syntyvät jätteet on lajiteltava ja erilliskerättävä omiin kiinteistökohtaisiin jäteastioihin seuraavasti:*

* + - *Biojäte, jos asuinkiinteistöllä on vähintään 5 huoneistoa tai jos muulla kuin asuinkiinteistöllä on ruoan valmistusta tai ruokala tai biojätettä syntyy muuten merkittäviä määriä (yli 50 kg/kk);*
		- *Kartonkipakkaukset, jos asuinkiinteistöllä on vähintään 5 huoneistoa tai jos muulla kuin asuinkiinteistöllä kartonkipakkauksia poistetaan käytöstä vähintään 25 kg kuukaudessa;*
		- *Lasipakkaukset, jos asuinkiinteistöllä on vähintään 5 huoneistoa tai jos muulla kuin asuinkiinteistöllä lasipakkauksia poistetaan käytöstä vähintään 50 kg kuukaudessa;*
		- *Metalli, jos asuinkiinteistöllä on vähintään 5 huoneistoa tai jos muulla kuin asuinkiinteistöllä metallia poistetaan käytöstä vähintään 50 kg kuukaudessa;*
		- *Muovipakkaukset, jos asuinkiinteistöllä on vähintään 5 huoneistoa tai jos muulla kuin asuinkiinteistöllä muovipakkauksia poistetaan käytöstä vähintään 20 kg kuukaudessa;*
		- *Keräyspaperi, kuten jätelain 49§ ja 50§ määrittelevät.*

Rauman seurakunnan kirkkoneuvosto on saanut KN 3.2.2021 § 16 aloitteen jätehuollon lajittelun tehostamisesta.

*”Rauman seurakunnalla on useissa toimipisteissä hyvin rajalliset mahdollisuudet jätteen lajitteluun. Monin paikoin on ilmeisesti vain kaksi jaetta, sekajäte ja keräyspaperi.
Seurakunnalla on merkittävä kasvatuksellinen tehtävä ja siksi erityisesti niissä toimipisteissä, joissa harjoitetaan kasvatustoimintaa ja pidetään rippikouluja, pitäisi olla monipuoliset mahdollisuudet lajitella jätteet. Ympäristökasvatuksen toteuttaminen uskottavasti on vaikeaa, jos käytännössä on toimittava toisin.
Ympäristökasvatukseen liittyvän näkökulman lisäksi seurakunnalla on yleinen vastuu toteuttaa kestävää kehitystä toiminnassaan. Seurakunnassa tulee ryhtyä ripeisiin toimiin jätteiden lajittelumahdollisuuksien parantamiseksi. On oletettavaa, että kaikkiin toimipisteisiin ei saada yhtäkkiä järjestettyä laajoja lajittelumahdollisuuksia. Laitettaessa toimipisteitä tärkeysjärjestykseen pitää ottaa huomioon sekä toimipisteessä syntyvän jätteen määrä että se, paljonko toimipisteessä tapahtuu ympäristökasvatusta tai siihen verrattavaa toimintaa.”*

Rauman seurakunta on myös saanut seurakuntalaisaloitteen 20.5.2022, jossa myös ehdotetaan asianmukaista jätteiden lajittelua Lapin seurakuntakodille. (liite)

Seurakunnan Meriristin saneerauksen vuoksi ollaan siirtämässä valmistuskeittiö toiminnat Lapin seurakuntakotiin, joka osaltaan lisää jätteiden määrää kohteessa.

Olemme pyytäneet tarjouksen syväkeräysastioista Lapin seurakuntakodille ja tarjous saadaan viikolla 24 ennen kirkkoneuvoston kokousta.

Tarjous toimitetaan neuvoston jäsenille viimeistään kokouksessa.

Tarjouspyyntö on jätetty seurakunnan kohteiden yhtenäisen käytännön vuoksi vain yhdelle toimittajalle eli Molok Oy:lle. Molok Oy:n tuotteet ovat kaikissa Rauman seurakunnan kohteissa.

Hankkeelle ei ole varattu määrärahaa vuoden 2022 talousarviossa, mutta hankkeen toteutuessa tullaan sille hakemaan talousarvion ylitysoikeutta.

Tarjous saatiin Molok Oy:ltä kahtena eri ehdotuksesta:

Liite 1 on tarjous, jossa on 2 kpl maahan kaivettavaa syväkeräystä ja yksi kpl astiasuojaa, johon tulee lasi, metalli ja biojäte.

Liite 1 tarjouksessa otetaan kaivuuseen varaus, jos kallio, niin mahdollinen louhinta, arviohinta louhinnalle 2500 e (alv.0%) .

Liite 2 on tarjous, jossa ei ole tarvitse ottaa huomioon kallion mahdollisuutta, koska siinä asennus on 50 cm maanalle.

Lisäksi lasi, metalli ja biojäte laitetaan astiasuojaan, joka on ulkonäöltään sama kuin PLUS ja SYVÄMALLI. Tarjouksen yhteishinnassa on asennus mukana.

**Kp:** Kirkkoneuvosto päättää hankkia Rauman seurakunnan Lapin seurakuntakotiin uudet jätteiden lajittelupisteen Molok Oy:n tekemän tarjouksen (Kailane-004920-1) liite 2 mukaan yhteishintaan 12.839,24 euroa (sis. alv24%).

**Päätös:** Kirkkoneuvosto päätti yksimielisesti esityksen mukaan hankkia Rauman seurakunnan Lapin seurakuntakotiin uudet jätteiden lajittelupisteen Molok Oy:n tekemän tarjouksen (Kailane-004920-1) liite 2 mukaan yhteishintaan 12.839,24 euroa (sis. alv24%).

**Muutoksenhaku:** Oikaisuvaatimus kirkkoneuvostolle.

Lisätietoja antaa kiinteistöpäällikkö Eino Korsi p. 044 769 1438

**Tiedoksianto:** Molok Oy, seurakuntalaisaloitteen laatijat

### **106 § Muut asiat**

Suomen evankelisluterilaisen kirkon jäsenyydestä Rauman seurakunnassa toukokuussa 2022 erosi 21 henkilöä, ja seurakuntaan liittyi 12 henkilöä

### **107 § Ilmoitusasiat**

Esittelijä kirkkoherra

**Saapuneet kirjeet**

 Kirkkohallituksen yleiskirje nro 17/2022, 3.5.2022

* Seurakuntien kirjanpidon tehtäväalueiden muuttaminen 1.1.2023 lukien

 Kirkkohallituksen yleiskirje nro 18/2022, 3.5.2022

* Kirkkotilojen turvallisuus yleisötilaisuuksissa

 Kirkkohallituksen yleiskirje nro 19/2022, 12.5.2022

* Seurakunnan ja seurakuntayhtymän taloussääntömallien päivitys

 Kirkkohallituksen yleiskirje nro 20/2022, 30.5.2022

* Kirkon yleisten tietoturvamääräysten väliaikainen muutos

Kirkkohallituksen yleiskirje nro 21/2022, 1.6.2022

* Vaalikirjeen tilaaminen

**Saapuneet pöytäkirjat/muistiot**

 Yhteistyötoimikunta, 19.5.2022

 Hengellisen työn toimikunta, 25.5.2022

Taloustoimikunta, 3.6.2022

**Viranhaltijoiden päätökset**

Kirkkoherra

11/2022 oikeus avustaa ehtoollisen jakamisessa

12/2022 koulutushakemuksen hyväksyminen

13/2022 oikeus avustaa ehtoollisen jakamisessa

14/2022 koulutushakemuksen hyväksyminen

15/2022 oikeus avustaa ehtoollisen jakamisessa

16/2022 rippikoululeirien turvallisuusvastaavat ja suositellun ryhmäkoon ylitykset 2022

17/2022 muistamislahja

Talous- ja henkilöstöpäällikkö

14/2022 maksuvapautus leirimaksusta

15/2022 hautaustoimen erityisammattihenkilön valinnan vahvistaminen

16/2022 maksuvapautus Narvin kesäkoti ja Lapin seurakuntakoti

17/2022 maksuvapautus Narvin kesäkoti, sauna ja päärakennus

18/2022 virkavapauden myöntäminen opintovapaan vuoksi diakonian viranhaltijalle

19/2022 maksuton tilavaraus Pyhän Ristin kirkko

20/2022 kokemuslisään oikeuttavan palvelusajan hyväksyminen

Kiinteistöpäällikkö

12/2022 tien rakentaminen, Hounilahdenpolk 5 a

Ylivahtimestari

4/2022 siivoojan palkkaaminen 1.6.–31.8.2022

6/2022 vahtimestari-oppaan palkkaaminen 1.5.–2.10.2022

7/2022 keittiötyöntekijän palkkaaminen 9.5.–31.8.2022

Johtava kasvatuksen ohjaaja

1/2022 muistamissäännön mukainen läksiäislahja

Populus, viranhaltijapäätökset 1.5.–31.5.2022

**Khra:** Ilmoitusasiat merkitään tiedoksi.

**Päätös:** Ilmoitusasiat merkittiinn tiedoksi.

Lisätietoja antaa kirkkoherra Valtteri Virta, p. 044 769 1295.

### **108 § Muutoksenhaku ja kokouksen päättäminen**

Puheenjohtaja antoi muutoksenhakuosoituksen.

 Puheenjohtaja julisti kokouksen päättyneeksi klo 17.28.

Varsinaisen kokouksen jälkeen pidettiin kokouspaikassa iltakoulua klo 17.35–19.45. Siinä visioitiin seurakunnan lähivuosien toimintaa vuoteen 2024 ja käytiin läpi myös seurakunnan henkilöstön ja talouden kehityksen ennakointi, kiinteistötilanne ja viestinnän haasteet.

**Kirkkoneuvoston puolesta**

Valtteri Virta Olavi Saurio

puheenjohtaja sihteeri

Tämä pöytäkirja on tarkastettu ja todettu kokouksen kulun ja tehtyjen päätösten mukaiseksi.

Raumalla kesäkuun 20. päivänä 2022

Kauko Hurme Matti Raunio

pöytäkirjantarkastaja pöytäkirjantarkastaja